**Anexa nr.14**

la Instrucţiunea privind etapele, termenele, modul

şi procedurile de înregistrare a valorilor mobiliare

**Informații minim necesare a fi prezentate privind garanțiile**

|  |  |
| --- | --- |
| **1.** | **NATURA GARANȚIEI**  O descriere a oricărui tip de aranjament menit să asigure îndeplinirea oricăror obligații având un efect important asupra emisiunii, indiferent ce formă iau aceste aranjamente (garanții, polițe de asigurare sau altul angajament echivalent), denumite în continuare „garanții”, al căror furnizor va fi denumit „garant”.  Aranjamentele menționate includ orice angajament menit să asigure respectarea de către debitor a obligației sale de a rambursa un titlu de împrumut și de a plăti dobânda. Descrierea trebuie să indice modul în care aceste angajamente urmează să asigure achitarea efectivă a plăților garantate. |
| **2.** | **OBIECTUL GARANȚIEI**  Indicații detaliate privind condițiile și obiectul garanției. Fără a aduce atingere caracterului general al prevederilor anterioare, aceste indicații trebuie să includă condițiile de aplicare a garanției în cazul încălcării oricărei dintre clauzele prevăzute de contractul de garantare sau în condițiile relevante din polița de asigurare încheiat între emitent și garant. Trebuie furnizate, de asemenea, detalii privind eventualul drept de veto al garantului asupra oricărei modificări a drepturilor deținătorului de valori mobiliare, prevăzut frecvent în unele contracte de asigurare. |
| **3.** | **INFORMAȚII CARE TREBUIE FURNIZATE CU PRIVIRE LA GARANT**  Garantul trebuie să dezvăluie despre el însuși aceleași informații pe care trebuie să le dezvăluie emitentul valorilor mobiliare care fac obiectul garanției. |
| **4.** | **DOCUMENTE ACCESIBILE PUBLICULUI**  Se indică locurile în care publicul poate avea acces la contractele importante și la alte documente privind garanția. |